jkorsvik/nowiki_second_scrape_merged huggingface dataset:
Erling Kjærnes

Erling Kjærnes (født 23. juni 1960 i Oslo) er en norsk film- og TV-produsent og direktør ved Norsk Luftfartsmuseum i Bodø.


== Liv og virke ==
Kjærnes er utdannet Bachelor of Art ved Brooks Institute of Phothography, Santa Barbara, California, USA. Han er også utdannet bygningskonstruktør.  
Han startet eget produksjonsselskap i Oslo i 1987, Imedio AS, sammen med den svenske produsenten Jan Palmers (nå NRK) og Knut Qvale (nå Universitetet i Oslo/Intermedia). Selskapet jobbet med oppdragsfilm, spillefilm, reklamefilm og stillfoto.  I 1989 ble Kjærnes ansatt som prosjektleder for foto og film i Lillehammer Olympiske Organisasjonskomité (LOOC).  Han var LOOC's prosjektansvarlig for den offisielle OL-filmen, 16 Days of Glory, regissert av Bud Greenspan. Etter OL i 1994 bidro Kjærnes til oppbyggingen Rubicon TV som da var eid av Schibsted. Han fikk produksjonsansvaret for TV 2s såpeserie, Familiesagaen De syv søstre, og senere var han produsent for krimserien Fox Grønland.Fra 2000 arbeidet Kjærnes i Schibsted Telecom frem til det ble solgt til Aspiro AB i 2005. I 2005 gikk han til TV 2 Interaktiv, og fra oktober 2008 ble han ansatt i CARE Norge som aksjonsleder for den årlige TV innsamlingsaksjonen på NRK i 2009. Fra februar 2010 og til desember 2011 var han ansatt ved Frammuseet i Oslo som leder for teknologi og digitale medier. Fra januar 2012 er Kjærnes ansatt som ny direktør ved Norsk Luftfartsmuseum i Bodø.


== Referanser ==


== Eksterne lenker ==
(en) Erling Kjærnes på Internet Movie Database 
(no) filmfront.no om Kjærnes
Okumino vannkraftverk

Okumino vannkraftverk er et pumpekraftverk ved sideelva Neo til vassdraget Ibi-gawa. Kraftverket nytter to reservoarer ved byen Motosu like nordvest for byen Gifu i prefekturet Gifu, i det sentrale Japan. Vannkraftverket har en totalt installert effekt på om lag 1 036 – 1 500 MW. Anlegget opereres av Chubu Electric Power Company.
Fyllingen av reservoarene skjedde i 1995. Vannkilden er de øvre strykene av Nishigabora-dani-elva i Itadori-dalen, en øvre sidedal til vassdraget Kiso-gawa i Gifu-prefekturet.
Kaore-demningen er en 107,5 meter høy bue-gravitasjonsdam i betong, og danner øvre reservoar for Okumino. Nedre reservoar dannes av Kamiosu-demningen, en steinfyllingsdam.
Fallhøyden (hydraulig head) er på 485 meter.


== Eksterne lenker ==
(en) Kamiosu Dam – kategori av bilder, video eller lyd på Commons 
1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
Chubu EP Co – oversikt over selskapets kraftanlegg.
Chubu EP Co - kart over selskapets kraftanlegg og overføringsnett i Gifu-prefekturet.
Okuyahagi I vannkraftverk

Yahagi-demningen i nordvest, beliggende ved byen Ena i prefekturet Gifu, er en  betong buedam som regulerer det øvre av anleggets to reservoarer. Denne demningen gir også en egeneffekt tpå 61 MW til et eget kraftverk ved dammen – Yahagi I vannkraftverk. Det nedre reservoaret ligger tett inntil byen Toyota over grensen i prefekturet Aichi, og reguleres av den Kuroda-demningen som er en gravitasjonsdam i betong.
Like ovenfor i samme vassdrag ligger det langt kraftigere Okuyahagi II vannkraftverk på 780 MW. Begge eies av Chubu Electric Power Company.

		


== Eksterne lenker ==
(en) Tominaga Dam – kategori av bilder, video eller lyd på Commons 
(en) Kuroda Dam – kategori av bilder, video eller lyd på Commons 
(en) Chubu EP Co – oversikt over selskapets kraftanlegg.
Slaget om Hellas

Slaget om Hellas, også kjent som Operasjon Marita, tysk Unternehmen Marita, er navnet på et slag under den andre verdenskrig som skjedde på det greske fastlandet og i sørlige Albania. Slaget ble utkjempet mellom allierte styrker (gresk og britiske) og aksemaktene (det nasjonalsosialistiske Tyskland, fascistiske Italia og Bulgaria). Med slaget om Kreta og flere sjøslag er slaget om Hellas betraktet som en del av en større del av krigen i Egeerhavet i løpet av Balkan-kampanjen under den andre verdenskrig.
Slaget om Hellas er sett på som en fortsettelse av den gresk-italienske krig som begynte da italienske tropper invaderte Hellas den 28. oktober 1940. I løpet av uker ble italienerne drevet ut av Hellas og greske styrker presset på for å erobre det meste av sørlige Albania. I mars 1941 feilet et større italiensk motangrep og Tyskland var tvunget til å komme italienerne til hjelp.
Operasjon Marita begynte den 6. april 1941 da tyske tropper invaderte Hellas via Bulgaria i et forsøk på å sikre de sørlige flankene. Kombinerte greske og britiske styrker kjempet tilbake med stor iherdighet, men hadde i stor grad færre soldater og færre kanoner, og forsvaret brøt sammen. Athen falt den 27. april. Britene greide å evakuere rundt 50 000 tropper Den greske kampanjen endte i en rask og fullstendig tysk seier i og med erobringen av Kalamata på Peloponnes. Det hele var over i løpet av 24 dager. Uansett, både tyske og allierte myndigheter har uttrykt deres respekt og beundring for den tapre motstanden fra de greske soldatene.
En del historikere har ansett den tyske kampanjen i Hellas som avgjørende i for årsakene til krigens forløp da slaget om Hellas fatalt forsinket angrepet på Sovjetunionen. Andre historikere har opprettholdt at den tyske kampanjen ikke hadde noen innflytelse på å sette i gang Operasjon Barbarossa, og karakteriserte den britiske intervensjon i Hellas som en håpløs forpliktelse, en «politisk og sentimental beslutning» eller faktisk en «avgjort strategisk fadese».


== Referanser ==


== Se også ==
Liste over kriger Hellas har deltatt i
Andre verdenskrig
Den gresk-italienske krig
Takane-demningen

Takane-demningen  er en demning med et vannkraftverk i elva Hida nær byen Takayama i prefekturet Gifu, i det sentrale Japan på Honshu. Installert effekt er om lag 340 MW, fordelt på fire turbiner. Høydeforskjellen (head) fra demningen til kraftverket er om lag 140 meter. Demningen er en buedam i betong. Anlegget eies av Chubu Electric Power Company.


== Eksterne lenker ==
(en) Takane Dam – kategori av bilder, video eller lyd på Commons 
Chubu EP Co – oversikt over selskapets kraftanlegg.
Chubu EP Co - kart over selskapets kraftanlegg og overføringsnett i Gifu-prefekturet.
Mitsubishi - presentasjon av teknologi i pumpekraftverk.
Mazegawa vannkraftverk

Mazegawa I vannkraftverk  er et pumpekraftverk i elva Maze nær byen Gero, i prefekturet Gifu like nordøst for selve byen Gifu, i det sentrale Japan på Honshu. Installert effekt er om lag 288 MW.
Anlegget for kraft fra Iwaya-demningen som er en steinfyllingsdam. Nedre reservoar er Mazegawa II-reservoaret, som oppdemmes av Mazegawa-demningen, og dette reservoaret fungerer samtidig også som øvre reservoar for Mazegawa II vannkraftverk (66 MW). Anleggene eies av Chubu Electric Power Company.


== Eksterne lenker ==
(en) Iwaya Dam – kategori av bilder, video eller lyd på Commons 
(en) Mazegawa Dam – kategori av bilder, video eller lyd på Commons 
Chubu EP Co – oversikt over selskapets kraftanlegg.
Chubu EP Co - kart over selskapets kraftanlegg og overføringsnett i Gifu-prefekturet.
Eddie Slovik

Edward Donald Slovik (født 18. februar 1920 i Detroit i USA, død 31. januar 1945 i Sainte-Marie-aux-Mines) var menig i den amerikanske hæren under annen verdenskrig, og den eneste amerikanske soldat som har blitt henrettet for desertering siden den amerikanske borgerkrigen.
Selv om mer enn 21 000 amerikanske soldater ble dømt for desertering under annen verdenskrig, herunder 49 dødsstraffer, var Sloviks dødsstraff den eneste som ble gjennomført.
Det ble reist krigsrett mot Slovik den 11. november 1944. Panelet på ni krigsrettmedlemmer fant ham skyldig og dømte ham til døden. Dommen kom som et sjokk på Slovik, som hadde ventet fengselsstraff og avskjed i unåde. Henrettelsen ved skyting ble gjennomført 31. januar 1945 klokken 10.04 i nærheten av landsbyen Sainte-Marie-aux-Mines. Han ble gravlagt på Oise-Aisne American Cemetery and Memorial, en krigskirkegård for straffedømte amerikanske soldater under annen verdenskrig.


== Referanser ==


== Eksterne lenker ==
The Detroit News: The Execution of Pvt. Eddie Slovik
Arimine vannkraftverk

Arimine vannkraftverk er et vannkraftverk i Japan, som opereres av Hokuriku Electric Power Company. Det ligger plassert ved vassdraget Joganji i prefekturet Toyama, like sørøst for byen Toyama på den nordvestlige kysten av Honshu. Det består av to anlegg, Arimine I og det mindre Arimine II, som nytter vannkraft fra tre damanlegg.
Arimine I har en installert vannkrafteffekt på 285 MW. Det nytter kraft fra Arimine I-demningen og Arimine II-demningen. Arimine II har en installert effekt på 120 MW. Dette vannkraftanlegget nytter kraft fra Arimine II-demningen og Oguchigawa-demningen. Sistnevnte demning gir også kraft til kraftstasjonen Arimine III på 20 MW.
Arimine I-demningen er en demning ved vassdraget Joganji i prefekturet Toyama, like sørøst for byen Toyama på den nordvestlige kysten av Honshu, i Japan. Den er en gravitasjonsdam av betong. Også det andre reservoaret reguleres av en gravitasjonsdam i betong, nemlig Oguchigawa-demningen ved Toyama.


== Referanser ==


== Eksterne lenker ==
(ja) Offisielt nettsted 
(en) Arimine Dam – kategori av bilder, video eller lyd på Commons
Rwandisk franc

Franc (fransk: franc rwandais, kinyarwanda: Ifaranga y'u Rwanda; ISO 4217: RWF, også RWFR) er valutaen i Rwanda. Den er delt inn i 100 centime og forkortes ofte RF.


== Historie ==
Franc ble valutaen i Rwanda i 1916, da Belgia okkuperte den tidligere tyske kolonien, og den belgisk-kongolesiske franc erstattet tysk-østafrikansk rupie. Rwanda brukte den belgiske-kongolesiske valutaen frem til 1960, da rwandisk og burundisk franc ble introdusert. Rwanda begynte å utgi sine egne franc i 1964.
Det er planer om å introdusere en ny felles valuta, en ny østafrikansk shilling, for de fem medlemsstatene i Det østafrikanske fellesskap innen slutten av 2009.
Njaruanda

Njaruanda er et bantuspråk i nigerkongo-familien som primært blir talt i Rwanda, hvor det er et offisielt språk, samt i sørlige Uganda og tilgrensende områder av Den demokratiske republikken Kongo. Njaruanda er innbyrdes forståelig med rundi, som snakkes i Burundi.
I likhet med de fleste andre språk i Afrika sør for Sahara er njaruanda et tonespråk. I likhet med andre bantuspråk er det et agglutinerende språk og har et samsvarsbøyende nominalklassesystem.


== Referanser ==
Hangaza

Hangaza er en etnisk og språklig gruppe basert i Kagera-regionen i nordvest-Tanzania. Hangaza-befolkningen var beregnet til 150 000 i 1987.


== Referanser ==
Vinza

Vinza er en etnisk og språklig gruppe basert i nordvestre Tanzania. I 1987 var vinza-befolkningen beregnet til 10 000.


== Referanser ==
Byen brenner

Byen brenner (originaltittel: City on Fire) er en kanadisk-amerikansk katastrofedrama fra 1979 regissert av Alvin Rakoff. Filmen handler om en nord-amerikansk storby som blir rammet av en kollosal brann når et oljerafineri utsettes for sabotasje. De ledende rollene spilles av Barry Newman, Susan Clark, Shelley Winters, Ava Gardner, Leslie Nielsen, James Franciscus, Henry Fonda og Jonathan Welsh.
Byen brenner er en av en rekke katastrofefilmer som kom på 1970-tallet og har flere likhetstrekk med Inferno i flammer. Filmen ble en gedigen fiasko i USA hvor dene bare innbrakte $784 000. Den publikumsmessige fiaskoen hadde delvis sin bakgrunn i at katastrofefilmsjangeren var på vikende front. Samtidige katastrofefilmer som Avalanche (1978) og Meteor (1979) fikk lignende skjebner. Byen brenner var lenge en obskuritet i USA inntil 1989, da tv-serien Mystery Science Theater 3000 viste den som et eksempel på dårlige B-filmer.


== Handling ==
En mentalt forstyrret ansatt ved et oljeraffineri i en amerikansk storby blir permittert grunnet sin oppførsel ved bedriften. Før han forlater arbeidsplassen utfører han sabotasje slik at mengder bensin slippes ut og sprer seg i rundt om i byens kloakksystemer. Etterhvert blir væsken satt i brann og hele byen trues. En kaotisk situasjon oppstår hvor byens sykehus blir særlig utsatt.


== Om filmen ==
Filmen ble innspilt i Montréal og er Canadas eneste katastrofefilm.
VG gav den terningkast tre.


== I rollene ==
Barry Newman .... Dr. Frank Whitman
Susan Clark .... Diana Brockhurst-Lautrec
Shelley Winters .... Sykepleier Andrea Harper
Leslie Nielsen .... Borgermester William Dudley
James Franciscus .... Jimbo
Ava Gardner .... Maggie Grayson
Henry Fonda .... brannsjef Albert Risley
Jonathan Welsh .... Herman Stover
Richard Donat .... Capt. Harrison Risley
Mavor Moore .... John O’Brien


== Referanser ==


== Eksterne lenker ==
(en) Byen brenner på Internet Movie Database 
(sv) Byen brenner i Svensk Filmdatabas 
(fr) Byen brenner på Allociné 
(nl) Byen brenner på MovieMeter 
(en) Byen brenner på AllMovie 
(en) Byen brenner på Turner Classic Movies 
(en) Byen brenner på Rotten Tomatoes 
(en) Byen brenner på Box Office Mojo
Hongawa vannkraftverk

Hongawa vannkraftverk er et pumpekraftverk der elva Seto møter elva Hon i prefekturet Kōchi i den sørlige delen av øya Shikoku, Japan. Kraftverket har en installert effekt på om lag 615 MW. 
Inamura-demningen er en steinfyllingsdam som regulerer et reservoar for kraftverket. Høydeforskjellen (head) mellom reservoar og kraftstasjon er nesten 600 meter. Anlegget drives av Shikoku Electric Power Company.


== Eksterne lenker ==
(en) Inamura Dam – kategori av bilder, video eller lyd på Commons 
Mitsubishi – presentasjon av teknologi i pumpekraftverk.
Omarugawa vannkraftverk

Omarugawa vannkraftverk er et pumpekraftverk ved elva Omarugawa i prefekturet Miyazaki på det østlige Kyushu, Japan. Kraftverket har en installert effekt på om lag 600 MW, fordelt på to turbiner. Anlegget stod ferdig i 2008, og det er planer om å doble antall turbiner og totaleffekt i 2010.
Ishikawauchi-demningen er en gravitasjonsdam i betong som regulerer det ene reservoaret for kraftverket. Høydeforskjellen (head) fra reservoaret til kraftverket er nesten 700 meter, som er blant de høyeste i verden og nest høyest i Japan. Anlegget drives av Kyushu Electric Power Company.


== Eksterne lenker ==
(en) Omarugawa Pumped Storage Power Station – kategori av bilder, video eller lyd på Commons 
Mitsubishi – presentasjon av teknologi i pumpekraftverk.
Shimogo vannkraftverk

Shimogo vannkraftverk er et vannkraftverk ved elva Agano i prefekturet Fukushima i det sentrale Japan, nord for Tokyo. Anlegget drives som pumpekraftverk for kraftproduksjon fra to reservoarer. Installert effekt er om lag 1 000 MW, og anlegget drives av selskapet Electric Power Development Company. Okawa-demningen som er en gravitasjonsdam i betong, og demmer opp elva Agano.
Anlegget stod ferdig i 1991. Fallhøyden (hydraulig head) er på 387 meter.


== Eksterne lenker ==
Artikkelen har ingen egenskaper for offisielle lenker i Wikidata
1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
Okukiyotsu vannkraftverk

Okukiyotsu vannkraftverk er et vannkraftverk ved Futai-demningen nær Yuzawa helt sør i prefekturet Niigata i det nordvestlige Honshu, Japan. Anlegget drives som pumpekraftverk for kraftproduksjon fra to reservoarer i elva Uone, ei sørvestlig sideelv til Shinano. 
Installert effekt er om lag 1 000 – 1 040 MW fordelt på tre turbiner, og anlegget drives av selskapet Electric Power Development Company. Det ble tatt i bruk i 1996.
Futai-demningen er en steinfyllingsdam, og demmer opp reservoaret umiddelbart ved kraftstasjonen. Ved samme demning ligger også kraftverket Okukiyotsu II, som har en installert turbinkapasitet på 600 MW, fordelt på to turbiner. Dette anlegget er nyere enn Okukiyotsu I-kraftstasjonen.
Fallhøyden (hydraulig head) er på 470 meter.

		


== Referanser ==


== Eksterne lenker ==
(ja) Offisielt nettsted 
(en) Futai Dam – kategori av bilder, video eller lyd på Commons 
(en) Okukiyotsu Pumped Storage Power Station – kategori av bilder, video eller lyd på Commons 
1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
Mitsubishi – presentasjon av teknologi i pumpekraftverk.
Okutadami vannkraftverk

Okutadami vannkraftverk  er et vannkraftverk ved en demning (Okutadami-demningen) på den kunstige Okutadamisjøen på Agano-elva, helt sørvest i prefekturet Fukushima på det østlige Honshu, Japan. 
Reservoaret ligger ved grensa til prefekturet Niigata. på østsida av reservoarbredden ligger landsbyen Hineomata, som også har varme kilder. Installert vannkrafteffekt er 560 MW. Anlegget opereres av selskapet Electric Power Development Company.


== Eksterne lenker ==
(en) Okutadami Dam – kategori av bilder, video eller lyd på Commons
Automatteori

Automatteori er i teoretisk informatikk studiet av abstrakte maskiner og de problema de er i stand til å løse. Automatteori er nært knytta til teorier om formelle språk, og automater er ofte klassifisert etter klassen av formelle språk de er i stand til å gjenkjenne.


== Grunnleggende beskrivelse ==
En automat er en matematisk modell for en endelig tilstandsmaskin (engelsk: finite state machine, FSM). En FSM er en maskin som, når den får (en streng av) symboler som input, hopper gjennom ei serie av tilstander, etter en  overføringsfunksjon (som kan uttrykkes som en tabell). I den vanlige «Mealy-varianten» av FSM-er, kan overføringsfunksjonen fortelle maskinen hvilken tilstand den skal gå til i neste steg, gitt en tilstand og et symbol.
Innputt blir lest, symbol for symbol, til det er lest helt til slutten. Man kan tenke på innputt som en teip med et ord skrevet på seg, og ordet blir lest med automatens lesehode, som flytter seg framover på teipen og leser ett symbol av gangen. Med en gang innputt er lest, eller brukt opp, sier man at automaten har stoppa.
Avhengig av tilstanden automaten stopper i, sier man at automaten aksepterer eller forkaster innputt. Hvis den stopper i en aksepterende tilstand, så aksepterer automaten innputt. Hvis automaten stopper i en forkastende tilstand, forkastes innputt. Settet av alle orda som automaten aksepterer, kalles det formelle språket som denne automaten aksepterer.


== Litteratur ==
John E. Hopcroft, Rajeev Motwani, Jeffrey D. Ullman – Introduction to Automata Theory, Languages, and Computation (2nd Edition)
Michael Sipser (1997). Introduction to the Theory of Computation. PWS Publishing. ISBN 0-534-94728-X.  Part One: Automata and Languages, kapittel 1–2, ss.29–122. Seksjon 4.1: Decidable Languages, ss.152–159. Seksjon 5.1: Undecidable Problems from Language Theory, ss.172–183.
Tagokura vannkraftverk

Tagokura vannkraftverk er et vannkraftverk ved elva Tadami i distriktet Tadami i prefekturet Fukushima på østlige Honshu, Japan, nordøst for Tokyo. Anlegget drives som pumpekraftverk for kraftproduksjon fra to reservoarer, og opereres av selskapet Electric Power Development Company.
Installert effekt er om lag 385 MW, og anlegget drives av selskapet Electric Power Development Company. Tagokura-demningen er en betong-gravitasjonsdam, og demmer opp det øvre reservoaret for kraftstasjonen. Det nedre reservoaret er regulert av Tadami-demningen, som er en jordfyllingsdam med betongdekke.


== Eksterne lenker ==
(en) Tagokura Dam – kategori av bilder, video eller lyd på Commons 
(en) Tadami Dam – kategori av bilder, video eller lyd på Commons
David Guetta

Pierre David Guetta (født 7. november 1967 i Paris) er en fransk disc jockey (DJ) med marokkanske og jødiske røtter. Han er kanskje mest kjent for låtene «When Love Takes Over» med Kelly Rowland og «Sexy Bitch» med Akon.
Guetta begynte som DJ i 13-årsalderen, da han fikk et lite hjemmestudio i kjelleren til jul.
Han har solgt over 3 millioner CD-er og over 15 millioner singler. David Guetta har utgitt mange albumer. De mest kjente er One Love og Nothing but the Beat, hvor sistnevnte lå på førsteplass på iTunes i flere måneder, og er den hittil mest solgte platen hans.
I 2012 ga han ut Nothing but the Beat 2.0, som inneholdt de bestselgende singlene fra Nothing but the Beat (som «Turn Me On» (feat. Nicki Minaj og «Titanium» (feat. Sia)) i tillegg til låter som «She Wolf [Falling to Pieces]» (feat. Sia) og «Play Hard» (feat. Akon og Ne-Yo). De sistnevnte sangene lå på Topp 10 på iTunes i ca. en måned.


== Diskografi ==
2002: Just a Little More Love
2004: Guetta Blaster
2007: Pop Life
2009: One Love
2010: One More Love
2011: Nothing but the Beat
2012: Nothing but the Beat 2.0
2014: Listen
2015: Listen Again


== Referanser ==


== Eksterne lenker ==
(en) Offisielt nettsted 
(en) David Guetta – kategori av bilder, video eller lyd på Commons 
(en) David Guetta på Internet Movie Database 
(fr) David Guetta på Allociné 
(en) David Guetta hos The Movie Database 
(en) David Guetta på Apple Music 
(en) David Guetta på Discogs 
(en) David Guetta på Discogs 
(en) David Guetta på MusicBrainz 
(en) David Guetta på SoundCloud 
(en) David Guetta på Spotify 
(en) David Guetta på Songkick 
(en) David Guetta på Last.fm 
(en) David Guetta på Genius — sangtekster 
(en) David Guetta på AllMusic 
David Guetta på Twitter 
David Guetta på Twitter 
David Guetta på Facebook 
David Guetta på Instagram 
David Guetta på YouTube 
David Guetta på Myspace 
David Guetta på TikTok
Ikehara vannkraftverk

Ikehara vannkraftverk er et vannkraftverk tilknyttet en demning ved elva Kitayamagawa øst for Osaka, ved Shimokitayama i prefekturet Nara på det sørlige Honshu, Japan. Vannkraftverket har en installert vannkraftkapasitet på 350 MW. Reservoaret demmes opp av Ikehara-demningen, en buedam i betong.


== Eksterne lenker ==
(en) Ikehara Dam – kategori av bilder, video eller lyd på Commons
Lingjintang-demningen

Må ikke forveksles med Linjintan-demningen i samme nedbørsområde.Lingjintang-demningen er en demning med vannkraftverk under bygging i Hunan-provinsen i det sørlige Kina, i Juanshui Jiang, ei sideelv til Chang Jiang. Arbeidet Vannkraftverket bygges nedenfor Wuqiangxi-demningen, og skal ha en kapasitet på 240 MW. Den vil få reguleringsoppgaver for å effektivisere effekten av Wuqiangxi-demningen.


== Eksterne lenker ==
ADB – Lingjintan Hydropower Project.
Hongshui He

Hongshui He (kinesisk: 红水河) er en stor elv i Den autonome regionen Guangxi i Sør-Kina. Den er en av de viktigste elvene i nedbørfeltet til Xi Jiang, som igjen er en kildeelv til Zhu Jiang (Perlefloden). Siden den renner gjennom et område med røde bergarter er elvevannet farget rødbrunt, derav navnet Hongshui («Rødt vann»).
Hongshui dannes ved samløpet av elvene Beipan Jiang og Nanpan Jiang, dvs. den nordlige og sørlige elven, ved grensen mellom Guizhou og Guangxi. Derfra flyter den i sørøstlig retning. I prefekturet Laibin, sentralt i Guangxi, møter elven Liu Jiang som kommer fra nord, og danner Qian Jiang som fortsetter østlig mot Xi Jiang og Perlefloden.
På Hongshui er det bygget ti store demninger som gir elektrisk kraft og flomkontroll.
Ifølge Beijing Review har Hongshui 300 grunner som hindrer navigering med lasteskip. Området ved elvebankene er rikt på kull og mineraler, og det foreligger planer om å gjøre elva til en «gyllen vannvei» ved å åpne opp for fartøyer opp mot 500 tonn.


== Referanser ==


== Eksterne lenker ==
(en) Hongshui River – kategori av bilder, video eller lyd på Commons
Chiotas vannkraftverk

Chiotas vannkraftverk er et pumpekraftverk i Piemonte i det nordlige Italia. Det ligger nesten helt inntil grensen til Frankrike langt sørvest i provinsen Piemonte, og i luftlinje rett nord for Monaco. Anlegget stod ferdig i 1981, og installert, total vannkraftkapasitet fra begge reservoar er 1 184 MW.
Chiotas-demningen er en betong buedam som demmer opp Lago del Chiotas som øvre reservoar for kraftanlegget. Kraftverket og demningen opereres av energiselskapet ENEL.
Fallhøyden (hydraulic head) er på hele 1.070 meter.


== Eksterne lenker ==
Andritz – «Shiotas».
1000 MW and Larger Pumped Hydro Installations Worldwide – Electronic Storage Association. Besøkt 11. september 2010.